Súradnice: 49°23′59″S 18°34′48″V﻿ / ﻿49,3997°S 18,5799°V﻿ / 49.3997; 18.5799

**Živčáková** (787,7 m n. m.) je vrch v Turzovskej vrchovine. Leží nad obcou Korňa, približne 3 km západne od Turzovky. Na juhozápadnom úbočí je rovnomenné pútnické miesto.

Poloha
------

Nachádza sa na juhu centrálnej časti vrchoviny, v geomorfologickom podcelku Zadné vrchy. Vrch leží v Žilinskom kraji, v okrese Čadca a zasahuje na katastrálne územie obce Korňa a sčasti aj mesta Turzovka. Najbližšími sídlami sú severozápadne situovaná Nižná Korňa, východne sa nachádza Turzovka a juhozápadne Vysoká nad Kysucou. Územie je súčasťou Chránenej krajinnej oblasti Kysuce.

Opis
----

Živčáková leží na konci hrebeňa, ktorý vedie z hraničného vrchu Lukavice (898 m n. m.) juhovýchodným smerom cez Kelčov (830 m n. m.) a postupne sa stáčajúcom východne cez Okrúhlu (802 m n. m.). Južným smerom masív vymedzuje údolie rieky Kysuca a zo severu údolie Kornianky, ktoré dané územie odvodňujú. Severne sa nachádza Čupeľ (720 m n. m.), Malíkovci (671 m n. m.), Javorová (788 m n. m.) a Vysoká (789 m n. m.), východne Komarov vrch (729 m n. m.), Živčákov vrch (675 m n. m.) a Veľká lúka (775 m n. m.), južne Kamenité (834 m n. m.), Rusinov vrch (687 m n. m.), Pavlov vrch (765 m n. m.) a Galkovo (850 m n. m.) a západne Vrchtretina (925 m n. m.), Okrúhla (802 m n. m.) a Kelčov (830 m n. m.). Na juhozápadných svahoch stojí na pútnickom mieste Kaplnka Panny Márie Kráľovnej Pokoja, kam vedú krížové cesty z okolia. Ďalší chrám je v blízkej lokalite U Zelenkov. Niektoré mapy označujú vrch názvom Varechovka.

### Výhľady

Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Turzovskej vrchoviny, no tiež Javorníky, Kysucké Beskydy a Moravsko-sliezske Beskydy.

Prístup
-------

Na vrchol nevedie značený turistický chodník, no z Turzovky je pod vrchol vybudovaná krížová cesta. Na západné úbočie vedie do osady Zelienkovci cesta.

Referencie
----------

1. 1 2 3  *Javorníky - Čadca. Turistická mapa.* 1 : 50 000. Harmanec: VKÚ, a. s. 2001
2. 1 2 3 4   *Mapový portál HIKING.SK* [online]. mapy.hiking.sk, [cit. 2023-03-26]. Dostupné online.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-03-26]. Dostupné online.
4. 1 2   *Mapy.cz* [online]. sk.mapy.cz, [cit. 2023-03-25]. Dostupné online.
5. ↑   *Peakfinder* [online]. peakfinder.org, [cit. 2023-03-26]. Dostupné online.

Pozri aj
--------

* Turzovská vrchovina
* Zadné vrchy
* Zoznam vrcholov v Turzovskej vrchovine

Externé odkazy
--------------

* Poloha na turistickej mape

| * z
* d
* u
Turzovská vrchovina |
| --- |
| Podcelky | 
* Hornokysucké podolie
* Kornická brázda
* Predné vrchy
* Zadné vrchy

 |
| Veľkoplošné chránené územie | 
* Chránená krajinná oblasť Kysuce

 |
| Prírodné rezervácie | 
* Klokočovské skálie
* Megonky
* Polková

 |
| Prírodné pamiatky | 
* Korniansky ropný prameň

 |
| Kultúrne a historické pamiatky | 
* Pamätná izba J. Palárika
* Rodný dom J. Kronera
* Živčáková

 |
| Vybrané vrcholy Turzovskej vrchovinyZoznam vrcholov | 
* Beskydok (953,1 m n. m.)
* Sulov (942,8 m n. m.)
* Súľov (903,2 m n. m.)
* Beskyd (900,1 m n. m.)
* Korytové (881,6 m n. m.)
* Polianky (881,0 m n. m.)
* Konečná (865,3 m n. m.)
* Zvonica ( m n. m.)
* Kelčov (829,8 m n. m.)
* Bahaňa (827,0 m n. m.)
* Živčáková (787,7 m n. m.)

 |
| Sedlá Turzovskej vrchoviny | 
* Makovský priesmyk (801)
* Bumbálka (870)

 |